ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
விடுதலையின் அம்ரித் மகோத்சவம்: நேரு யுவ கேந்திரா மற்றும் நாட்டு நலப்பணி திட்டத்துடன் இணைந்து சுதந்திர நடைபயணத்தை மண்டல மக்கள் தொடர்பு அலுவலகம் ஏற்பாடு செய்தது
நாட்டுக்கு சுதந்திரம் கிடைத்து 75 ஆண்டுகள் ஆவதை குறிக்கும் வகையில் விடுதலையின் அம்ரித் மகோத்சவத்தை ஒரு வார காலத்திற்கு தகவல் மற்றும் ஒலிபரப்பு அமைச்சகம் கொண்டாடி வரும் நிலையில், அதன் ஒரு பகுதியாக 2கே சுதந்திர நடைபயணத்தை மண்டல மக்கள் தொடர்பு அலுவலகம், ஹைதராபாத் இன்று ஏற்பாடு செய்தது.
ஒஸ்மானியா பல்கலைக்கழகத்தின் கீழ் செயல்படும் பல்வேறு கல்லூரிகளின் நேரு யுவ கேந்திரா மற்றும் நாட்டு நலப்பணி திட்ட தன்னார்வலர்கள் இதில் உற்சாகத்துடன் கலந்து கொண்டு நெக்லேஸ் சாலையில் நடைப்பயணம் மேற்கொண்டனர்.
தலைமை இயக்குநர்  திரு எஸ் வெங்கடேஷ்வர் மற்றும் இயக்குநர்  திருமதி ஷ்ருதி பட்டேல் ஆகியோர் துணை இயக்குநர் திரு  மனஸ் கிருஷ்ணகாந்துடன் இணைந்து, மூவண்ண பலூன்களை காற்றில் பறக்கவிட்டு நடைப்பயணத்தை தொடங்கி வைத்தனர். ஹைதராபாத் மற்றும் ரங்காரெட்டி மாவட்டங்களின் நேரு யுவ கேந்திரா மற்றும் நாட்டு நலப்பணி திட்ட ஒருங்கிணைப்பாளர்கள் உடனிருந்தனர்.
நிகழ்ச்சியில் பேசிய தலைமை இயக்குநர்  திரு எஸ் வெங்கடேஷ்வர், நாட்டுக்கு சுதந்திரம் கிடைத்து 75 ஆண்டுகள் ஆவதை குறிக்கும் வகையில் இந்தியா முழுவதும் கொண்டாடப்பட்டு வரும் விடுதலையின் அம்ரித் மகோத்சவத்தின் முக்கியத்துவம் குறித்து மக்களுக்கு தெரியப்படுத்துவதே சுதந்திர நடைபயணத்தின் நோக்கம் என்றார்.
மேலும் பேசிய அவர், ஆகஸ்ட் 23 முதல் 29 வரையிலான ஐக்கானிக் வாரத்தின் போது, தகவல் மற்றும் ஒலிபரப்பு அமைச்சகத்தின் பல்வேறு ஊடக அலகுகளான பத்திரிகை தகவல் அலுவலகம், மண்டல மக்கள் தொடர்பு அலுவலகம், வெளியீட்டு பிரிவு, தூர்தர்ஷன் மற்றும் அகில இந்திய வானொலி ஆகியவை நாட்டின் சுதந்திர போராட்டத்தில் விடுதலைக்காக பிராந்திய அளவில் பாடுபட்டவர்களின் பங்களிப்பை பல்வேறு செயல்பாடுகள் மூலம் எடுத்துரைக்கும் என்று கூறினார்.
நமது நாடு குறித்து இளைஞர்கள் மத்தியில் பெருமிதத்தை உருவாக்கும் வகையிலும், நாட்டின் சேவைக்கு நம்மை அர்ப்பணிக்கும் வகையிலும் இந்த செயல்பாடுகள் அமையும் என்று இயக்குநர்  திருமதி ஷ்ருதி பட்டேல் கூறினார்.
சுதந்திர போராட்டத்தின் முன்னணி வீரர்களின் வாசகங்களுடன் கூடிய பதாகைகளுடன் நேரு யுவ கேந்திரா மற்றும் நாட்டு நலப்பணி திட்ட தன்னார்வலர்கள் இந்த நடைப்பயணத்தில் பங்கேற்றனர்.
------
(Visitor Counter : 104
சமூக நிதி மற்றும் அதிகாரமளித்தல் அமைச்சகம்
“சர்வதேச ஐ.டி துறையில் மாற்றுத்திறனாளி இளைஞர்கள் சந்திக்கும் சவால்கள்”
“மாற்றுத்திறனாளி இளைஞர்களுக்கான சர்வதேசத் தகவல் தொழில்நுட்பச் சவால் 2018” என்னும் போட்டி நிகழ்ச்சிகள் புதுதில்லியில் 2018 நவம்பர் 8 முதல் 11ஆம் தேதி வரை நடைபெறவுள்ள இதற்கான புரிந்துணர்வுஒப்பந்தம், சமூகநீதி அமைச்சகத்தின் உடல் குறைபாடுகள் உடையவர்களுக்கு அதிகாரமளித்தல் துறை மற்றும் கொரியாவின் சமூகநீதி, சர்வதேச அதிகாரமளித்தல் மற்றும் மறு குடியமர்த்தல் அமைச்சகம் ஆகியவற்றுக்கிடையே கையெழுத்தானது. புரிந்துணர்வு ஒப்பந்தத்தின்படி, இந்த நிகழ்ச்சியை வெற்றிகரமாக நடத்துவதற்கான அனைத்து ஏற்பாடுகளையும், தேவையான அனைத்து நிதி அளிப்பு, போக்குவரத்து, மனித ஆற்றல் மற்றும் இதர வசதிகளைச் செய்துதரவும் இருதரப்பும் இசைவு தெரிவித்துள்ளன. ஆசியா-பசிபிக் பிராந்தியத்தைச் சேர்ந்த 24 நாடுகளிலிருந்து மாற்றுத்திறனாளி இளைஞர்கள் 120 பேர் உட்பட சுமார் 300 பேர் கலந்துகொள்ள உள்ளனர். இந்த நிகழ்ச்சி ஒவ்வோர் ஆண்டும் ஆசியா-பசிபிக் பிராந்தியத்தில் நடைபெற்றுவருகிறது. ஏற்கெனவே, கொரியா, சீனா, தாய்லாந்து, வியட்நாம் ஆகிய நாடுகளில் இந்த நிகழ்ச்சிகள் நடைபெற்றுள்ளன.
உடல், பார்வை, கேட்கும் தன்மை, புத்திக்கூர்மை ஆகிய நான்கு குறைபாட்டுப் பிரிவினருக்கிடையே போட்டி நடைபெறும். தகவல் தொழில்நுட்பத்துறையில் தனிநபர் மற்றும் குழுப் போட்டியாளர்களின் திறமைகளைப் பரிசோதிக்கும் வகையில் இந்தப் போட்டிகள் நடைபெறும். பல்வேறு பிரிவுகளில் வெற்றி பெறுவோருக்கு விருதுகள் வழங்கப்படும். இந்தப் போட்டியானது தகவல் தொழில்நுட்பத்துறையில் மாற்றுத்திறனாளி இளைஞர்களின் திறமைகளை மேலும் செழுமைப்படுத்தி, அவர்களிடம் தலைமைப் பண்புகளை உருவாக்க உதவும் என்று எதிர்பார்க்கப்படுகிறது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 114
பிரதமர் அலுவலகம்
உள்கட்டமைப்பு துறையில் பட்ஜெட்டை சிறப்பாக செயல்படுத்துவதற்கான வழிமுறைகளை ஆராய்வதற்கான இணைய கருத்தரங்கில் பிப்ரவரி 16 அன்று பிரதமர் உரையாற்றவிருக்கிறார்
மத்திய பட்ஜெட் 2021-22-ஐ உள்கட்டமைப்பு துறையில் சிறப்பாக செயல்படுத்துவதற்கான வழிமுறைகளை ஆராய்வதற்கான இணைய கருத்தரங்கில் 2021 பிப்ரவரி 16 அன்று மாலை 4 மணிக்கு பிரதமர் திரு. நரேந்திர மோடி உரையாற்றவிருக்கிறார்
இந்த இணைய கருத்தரங்கில் முன்னணி நிதி நிறுவனங்கள் மற்றும் நிதியங்கள், சலுகை பெறுவோர் & ஒப்பந்ததாரர்கள், ஆலோசகர்கள் மற்றும் துறை ரீதியான நிபுணர்கள் என 200-க்கும் மேற்பட்டோர் பங்கேற்கிறார்கள்.
முன்னேறிய தொழில்நுட்பத்தின் மீது கவனம் செலுத்தி உள்கட்டமைப்பு வளர்ச்சியின் வேகம் மற்றும் தரத்தை மேம்படுத்துவது மற்றும் துறைக்கு அதிகளவில் முதலீடுகளை ஈர்ப்பது குறித்த தங்களது எண்ணங்களை கருத்தரங்கில் உரையாற்றவிருப்போர் பகிர்ந்து கொள்கிறார்கள்.
இதைத் தொடர்ந்து, பட்ஜெட் லட்சியத்தை விரைந்து நிறைவேற்றுவதற்கு, செயல்படுத்தவேண்டிய திட்டங்களின் பட்டியலை தயாரிப்பதற்கும், அதை செயல்படுத்துவதற்கான வழிமுறையை உருவாக்குவதற்கும், அமைச்சகக் குழுக்களின் மூத்த அதிகாரிகள் மற்றும் துறை ரீதியான நிபுணர்களின் இரு கூட்டங்கள் ஒரே சமயத்தில் நடைபெறும்.
இறுதிசெய்யப்பட்ட திட்டத்தின் செயல்படுத்தலுக்காக பங்குதாரர்களுடன் தொடர்ந்து ஆலோசிக்கவும் திட்டமிடப்பட்டுள்ளது.
------
(
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார இயக்கத்தின்கீழ், ஏற்பட்டுள்ள முன்னேற்றத்தை ஆய்வு செய்ய மத்திய சுகாதார அமைச்சகம், மாநிலங்கள் / யூனியன் பிரதேசங்களை தொடர்பு கொண்டுள்ளது; இசிஆர்பி-II, 15-வது நிதிக்குழு நிதித் திட்டங்களின்கீழ் செயல்படுத்தப்படும் திட்டங்களை விரைந்து முடிக்க மாநிலங்களுக்கு அறிவுறுத்தல்
தேசிய சுகாதார இயக்கம், அவசர கால கொவிட் சிகிச்சை தொகுப்பு , பிரதமரின் ஆயுஷ்மான் பாரத் சுகாதார கட்டமைப்பு இயக்கம், 15-வது நிதிக்குழு மானியம் மற்றும் பிரதமரின் தேசிய டயாலிசிஸ் திட்டம் ஆகியவற்றை செயல்படுத்துவதில் ஏற்பட்டுள்ள முன்னேற்றம் குறித்த ஆய்வுக் கூட்டம் மத்திய சுகாதாரத்துறை செயலாளர் திரு.ராஜேஷ் பூஷன், இன்று காணொலி வாயிலாக அனைத்து மாநிலங்கள் மற்றும் யூனியன் பிரதேசங்களுடன் ஆய்வு செய்தார்.
நாடு முழுவதும் பொது சுகாதாரச் சேவைகள் குறைந்த செலவில் அனைவருக்கும் ஒரே மாதிரியாக கிடைப்பதை உறுதி செய்ய மத்திய அரசு மேற்கொண்டு வரும் பல்வேறு முன் முயற்சிகள் மற்றும் நடவடிக்கைகளை எடுத்துரைக்கும் விதமாக, இத்திட்டத்தின் அமலாக்கம் மற்றும் தேசிய சுகாதார இயக்கம் உள்ளிட்ட திட்டங்களின்கீழ் வழங்கப்படும் நிதிப்பகிர்வு குறித்து, மாநிலங்கள் / யூனியன் பிரதேசங்களுக்கு விளக்கிக் கூறப்பட்டது.
இந்தத் திட்டங்கள் மற்றும் முன்முயற்சிகள் செயல்படுத்தப் படுவதை உறுதி செய்ய, அரசால் ஒதுக்கப்படும் நிதியை திறமையான முறையில் பயன்படுத்தி பணிகளை விரைவுபடுத்துமாறு மத்திய சுகாதாரத் துறை செயலாளர் கேட்டுக் கொண்டார். மத்திய அரசால் ஒதுக்கப்படும் நிதி பயன்படுத்தப்பட்டதற்கான ஆவணங்கள் / பயன்பாட்டு சான்றிதழை வழங்குவதுடன், பயன்படுத்தப்படாத நிதியை திருப்பி ஒப்படைப்பதை உறுதி செய்யுமாறும் மாநில / யூனியன் பிரதேச அரசுகளை அவர் வலியுறுத்தினார்.
தற்போதைய மற்றும் எதிர்காலத்தில் ஏற்படக்கூடிய பெருந்தொற்று பாதிப்பு / பேரிடர்களை திறம்பட எதிர்கொள்ளும் விதமாக சுகாதார அமைப்புகளை தயார்ப்படுத்துவதுடன், தொடக்க நிலை, இரண்டாம் மற்றும் மூன்றாம் நிலை சிகிச்சைகளுக்கும் தேவையான கட்டமைப்பை உருவாக்க 2021-22 முதல் 2025-26 வரையிலான காலத்திற்கு பிரதமரின் ஆபிம் திட்டத்தின்கீழ், ரூ.64,180 கோடி ஒதுக்கப்பட்டுள்ளதாகவும் அவர் குறிப்பிட்டார்.
மேலும் விவரங்களுக்கு இதன் ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1834787
நிதி அமைச்சகம்
ஜார்கண்டில் வருமான வரித்துறை சோதனை
ஜார்கண்டில் கட்டுமானம் மற்றும் ரியல் எஸ்டேட் துறையில் ஈடுபட்டுள்ள முன்னணி குழுமம் ஒன்றில் 2021 ஜூலை 28 அன்று வருமான வரித்துறை சோதனை நடத்தியது. 2021 ஜூலை 28 அன்று காலை தொடங்கிய சோதனை ராஞ்சி மற்றும் கொல்கத்தாவில் உள்ள 20-க்கும் மேற்பட்ட இடங்களில் நடத்தப்பட்டது.
நிதி ஆவணங்களை அக்குழுமம் முறையாக பராமரிக்கவில்லை என்பது சோதனையின் போது தெரியவந்தது. இதைத் தொடர்ந்து வருமான வரித்துறையிடம் சமர்பிக்கப்பட்ட தணிக்கை சான்றிதழ்கள் மற்றும் அறிக்கைகள் சரிபார்க்கப்பட்டு வருகின்றன.
ராஞ்சியின் புறநகர் பகுதியில் 1458 ஏக்கர் நிலத்தை வாங்கியுள்ள அக்குழுமம், அங்கு அடுக்குமாடி வீடுகளை கட்டி விற்று வருகிறது. முத்திரை தாள் மதிப்பில் 10-ல் ஒரு பங்கு மதிப்பில் அந்த நிலம் பதிவு செய்யப்பட்டது தெரியவந்துள்ளது. கோடிக்கணக்கான ரூபாய்கள் தரகர்களுக்கு வழங்கப்பட்டுள்ளன. நிலம் தொடர்பான இதர பரிவர்த்தனைகளும் கோடிக்கணக்கில் நடந்துள்ளது.
நிலத்தை விற்றவர்களிடமும் சோதனை நடைபெற்ற நிலையில், பதிவு செய்ததில் 25 சதவீதத்திற்கும் அதிமான நிலம் வனப்பகுதி நிலமென்றும், அது அவர்களுக்கு சொந்தமானது இல்லை என்றும், அதற்கான கட்டணத்தை அவர்கள் பெறவில்லை என்றும் தெரிவித்தனர். 300 ஏக்கருக்கும் அதிகமான வன நிலத்தை தனது பெயரில் குழுமம் மோசடியாக பதிவு செய்துகொண்டதற்கான ஆதாரம் சேகரிக்கப்பட்டுள்ளது.
ஆதாரம் விளக்கமுடியாத பணம் ரூ 50 லட்சம் பறிமுதல் செய்யப்பட்டு, மூன்று பாதுகாப்பு பெட்டகங்கள் கட்டுப்பாட்டில் கொண்டு வரப்பட்டுள்ளன. ரூ 50 கோடிக்கும் அதிகமாக வரி மோசடி செய்யப்பட்டிருக்கலாம் என்று ஆரம்ப அளவிலான ஆதாரங்கள் தெரிவிக்கின்றன.
சோதனைக்கு பிந்தைய விசாரணைகள் நடைபெற்று வரும் நிலையில், வரி ஏய்ப்பு தொகை குறிப்பிடத்தகுந்த அளவு அதிகரிக்கும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740426
நுகர்வோர் நலன், உணவு மற்றும் பொது விநியோகம் அமைச்சகம்
புலம்பெயர்ந்த தொழிலாளர்கள் 8 கோடி பேர்  தற்சார்பு இந்தியா திட்டத்தின் கீழ் பயன்பெறுவர் என மதிப்பீடு; தேசிய உணவுப் பாதுகாப்புத் திட்டத்தின் கீழ் இலவசமாக விநியோகிக்க மாதாந்திர ஒதுக்கீட்டில் 10 சதவீதம் என்ற அடிப்படையில், மாதத்துக்கு 4 லட்சம் மெட்ரிக் டன் உணவு தானியங்கள் ஒதுக்கீடு
தற்சார்பு இந்தியா திட்டத் தொகுப்புகளின் கீழ் நிதியமைச்சர் திருமதி நிர்மலா சீதாராமன் அறிவித்த பொருளாதார நடவடிக்கைகளின் ஒரு பகுதியாக, நுகர்வோர் விவகாரங்கள், உணவு, பொது விநியோக அமைச்சகத்தின் கீழ் செயல்படும் உணவு, பொது விநியோகத் துறை, 16.05.2020 தேதியிட்ட கடிதத்தின்படி ``தற்சார்பு இந்தியா'' திட்டத்தின் கீழ் அனைத்து மாநிலங்கள் / யூனியன் பிரதேசங்களுக்கு 8 லட்சம் மெட்ரிக் டன் உணவு தானியங்களை  ஒதுக்கீடு செய்துள்ளது. குடிபெயர்ந்த / வெளிமாநிலங்களில் சிக்கியுள்ள தொழிலாளர்கள் / இதர தொழிலாளர்கள் மற்றும் தேசிய உணவுப் பாதுகாப்புத் திட்டம் அல்லது மாநிலப் பொது விநியோகத் திட்டம் எதிலும் பயன்பெறாத, உதவி தேவைப்படும் நிலையில் உள்ள மற்றவர்களுக்கு, அல்லது தேசிய உணவுப் பாதுகாப்புத் திட்டத்தில் உணவு தானியங்களைப் பெற முடியாத நிலையில் இருப்பவர்களுக்கு இந்த கோவிட்-19 சூழ்நிலையில் வழங்குவதற்காக இந்த உணவு தானியங்கள் அளிக்கப்பட்டுள்ளன.
நாட்டில் குடிபெயர்ந்த / குடிபெயர்ந்து வெளியிடங்களில் சிக்கியுள்ள தொழிலாளர்களின் உண்மை நிலையிலான / உத்தேச எண்ணிக்கை குறித்து எந்தத் தகவல் தொகுப்பும், உணவு மற்றும் பொது விநியோகத் துறையிடம் இல்லாத நிலையில், தாராளமாக இருக்கும் வகையில் 8 கோடி பேர்  என்ற எண்ணிக்கையில் புலம் பெயர்ந்த தொழிலாளர்கள் இருப்பார்கள் என கணக்கில் கொள்ளப்பட்டுள்ளது. அதன்படி அனைத்து மாநிலங்கள் / யூனியன் பிரதேசங்களுக்கு சீரான விநியோகமாக 4 லட்சம் மெட்ரிக் டன் அளவுக்கு  மாதந்தோறும் அளிக்கப்படுகிறது. குடிபெயர்ந்த / குடிபெயர்ந்து வெளியிடங்களில் சிக்கியுள்ள தொழிலாளர்களின் குடும்பத்தினருக்கு, ஒரு நபருக்கு ஒரு மாதத்துக்கு 5 கிலோ என்ற அடிப்படையில் 2020 மே மற்றும் ஜூன் என இரு மாதங்களுக்கு தற்சார்பு இந்தியா திட்டத்தின் கீழ் இலவசமாக வழங்குவதற்கு இந்த ஒதுக்கீடு செய்யப்பட்டுள்ளது.
ஊடகங்களில் தெரிவிக்கப்பட்ட எண்ணிக்கையின் அடிப்படையில் பார்க்கும் போது, 8 கோடி பேர் என்ற ஆரம்பகட்ட உத்தேசக் கணக்கீடு தாராளமாக ஏற்கப்பட்ட அளவாக உள்ளது. உண்மையில், யாரும் விடுபட்டுவிடக் கூடாது என்ற வகையில் அரசு கருணை அடிப்படையில், தாராளமாக உதவிகள் செய்யும் வகையில், இந்தப் பிரச்சினைகள் கவனத்தில் கொள்ளப்பட்டன. அதன்படி, உணவு தானியங்கள் வழங்கலில் மாநில அரசுகளுக்கு முழு சுதந்திரம் அளிக்கப்பட்டுள்ளது. எந்த ரேஷன் அட்டையும் இல்லாத யாருக்கும் கூடுதல் ரேஷன் வழங்குவதற்கு மாநில அரசுக்கு முழு சுதந்திரம் உள்ளது. எனவே, கூடுதல் உணவு தானியங்களை ஒதுக்கீடு செய்யும் பணியை உணவு மற்றும் பொது விநியோகத் துறை சரியாகச் செய்து, நிலைமையின் சவால்களைச் சந்திக்க மாநில அரசுகளுக்கு முழு செயல்பாட்டுச் சுதந்திரம் அளித்துள்ளது.
போன்ற திட்டங்களின் கீழ் பெற்றுள்ளன என்பது கவனத்தில் கொள்ளப்பட வேண்டிய விஷயமாக உள்ளது. முடக்க நிலை காலத்தில் ஒட்டுமொத்த மக்கள் தொகைக்கும் பெரிய ஆதரவு அளிப்பதாக இந்தக் கூடுதல் விநியோகம் அமைந்துள்ளது. இலக்கு நோக்கிய பொது விநியோகத் திட்டத்தின் மூலமாக வழங்குவதைவிட , இது இரண்டு மடங்கிற்கும் அதிகமானதாக உள்ளது.
உள்நாட்டு விமானப் போக்குவரத்து அமைச்சகம்
கொவிட்-19க்கு எதிரான இந்தியாவின் போராட்டத்தை உள்நாட்டு சரக்கு விமானங்கள் வலுப்படுத்தியுள்ளன
கொவிட்-19க்கு எதிரான நாட்டின் போராட்டத்துக்கு கொள்கை அளவிலும், கள அளவிலும் வலுச்சேர்க்கும் தொடர்ச்சியான முயற்சிகளை மத்திய சிவில் விமானப் போக்குவரத்து அமைச்சகம் மேற்கொண்டுள்ளது. பரிசோதனை உபகரணங்கள், முகக்கவசங்கள், கையுறைகள் மற்றும் பல மருத்துவப் பொருள்களையும் உள்நாட்டு சரக்கு விமானங்கள் நாடு முழுவதும் விநியோகித்து வருகின்றன.
2020 மார்ச் 26-ஆம் தேதி முதல், இந்த விமானங்கள் 1,02,115 கிலோமீட்டர் தூரம் பறந்து, 138.81 டன் சரக்குகளைக் கொண்டு சென்றுள்ளன.
‘உயிர்நாடி உடான்‘ என்ற பிரத்தியேக மருத்துவ சரக்கு விமானம் தொடர்பான வலைதளம் தொடங்கப்பட்டு இயங்கி வருகிறது.
சர்வதேச அளவில், தில்லிக்கும், ஷாங்காய்க்கும் இடையே விமானப்போக்கு வரத்து உருவாக்கப்பட்டுள்ளது. ஏப்ரல் 5-ஆம் தேதி முதல் ஏர் இந்தியா சரக்கு விமானம் புறப்படும். முக்கியமான மருத்துவ உபகரணங்களை சீனாவுக்கு ஏற்றிச் செல்லும் பிரத்யேக சரக்கு விமானங்களை ஏர் இந்தியா இயக்கும்.
(
குடியரசுத் தலைவர் செயலகம்
கர்நாடகா மற்றும் ஆந்திராவில் பிப்ரவரி 4 முதல் 7 வரை குடியரசுத் தலைவர் பயணம் மேற்கொள்ளவுள்ளார்
கர்நாடகா மற்றும் ஆந்திரப் பிரதேசம் ஆகிய மாநிலங்களில் 2021 பிப்ரவரி 4 முதல் 7 வரை குடியரசுத் தலைவர் திரு ராம் நாத் கோவிந்த் பயணம் மேற்கொள்ளவுள்ளார்.
2021 பிப்ரவரி 4 மாலை அன்று பெங்களூருவுக்கு புறப்படவுள்ள குடியரசுத் தலைவர், 2021 பிப்ரவரி 5 அன்று பெங்களூரு யெலஹங்காவில் உள்ள விமானப்படை தளத்தில் நடைபெறவுள்ள ஏரோ இந்தியா-21-இன் நிறைவு விழா நிகழ்ச்சியில் கலந்து கொள்கிறார்.
குடகு மாவட்டம் மடிகேரியில் உள்ள ஜெனரல் திம்மையாவின் மூதாதையர் இல்லத்தில் அமைக்கப்பட்டுள்ள அருங்காட்சியகத்தை 2021 பிப்ரவரி 7 அன்று குடியரசுத் தலைவர் திறந்து வைக்கிறார். அன்றைய தினமே, பெங்களூருவில் உள்ள ராஜிவ் காந்தி சுகாதார அறிவியல் பல்கலைக்கழகத்தின் 23-வது வருடாந்திர பட்டமளிப்பு விழாவிலும் அவர் கலந்து கொள்கிறார்.
2021 பிப்ரவரி 7 அன்று ஆந்திரப் பிரதேசத்தில் உள்ள மதனப்பள்ளியில் இருக்கும் சத்சங் ஃபவுண்டேஷனின் ஆசிரமம் மற்றும் சாடமில் இருக்கும் பீப்பல் குரோவ் பள்ளி ஆகியவற்றையும் குடியரசுத் தலைவர் பார்வையிடுகிறார். பின்னர் அவர் புதுதில்லி திரும்புகிறார்.
------
(Visitor Counter : 124
கலாசாரத்துறை அமைச்சகம்
தேசிய அருங்காட்சியக நிறுவனத்தின் புதிய வளாகத்தை நாளை தொடங்கி வைக்கிறார் மத்திய அமைச்சர் பிரகாஷ் ஜவடேகர்
தேசிய அருங்காட்சியக நிறுவனத்தின் புதிய வளாகத்தை மத்திய மனிதவள மேம்பாட்டுத்துறை அமைச்சர் திரு. பிரகாஷ் ஜவடேகர் நொய்டாவில் நாளை திறந்து வைக்கிறார்.
கலை மற்றும் கலாச்சாரப் பாரம்பரியம் தொடர்பான துறைகளில் பயிற்சி மற்றும் ஆய்வுகளை நடத்தும் சிறந்த நிறுவனங்களில் ஒன்றாக இந்நிறுவனம் விளங்குகிறது. கலை வரலாறு, பாதுகாப்பு மற்றும் அருங்காட்சியக மேலாண்மை போன்ற துறைகளில் பட்டப்படிப்பு மற்றும் முனைவர் பட்டப்படிப்புகளை ஆகியவற்றை இந்நிறுவனம் வழங்கி வருகிறது.
மத்திய கலாச்சாரத் துறை அமைச்சரின் தலைமையில் இயங்கும் இந்நிறுவனத்தில்  தொல்லியல்  தொல் எழுத்துக் கலை  கட்டுமானப் பாதுகாப்பு மற்றும்  கலாச்சாரம் மற்றும் பாரம்பரிய மேலாண்மை போன்ற கல்விப் படிப்புகள் தொடங்கப்படும் என்று எதிர்பார்க்கப்படுகிறது.
மத்திய அமைச்சரவை
இந்திய பட்டய கணக்காளர் கழகம் மற்றும் அசர்பைஜான் குடியரசு தணிக்கையாளர்கள் சபை  இடையே புரிந்துணர்வு ஒப்பந்தம் செய்ய மத்திய அமைச்சரவை ஒப்புதல்
இந்திய பட்டய கணக்காளர் கழகம் மற்றும் அசர்பைஜான் குடியரசு தணிக்கையாளர்கள் சபை  இடையே புரிந்துணர்வு ஒப்பந்தம் செய்ய மத்திய அமைச்சரவை ஒப்புதல் அளித்துள்ளது.
இந்த ஒப்பந்தத்தில் கையெழுத்திடுவது உறுப்பினர்கள் மேலாண்மை, தொழில் நெறிமுறைகள், தொழில்நுட்ப ஆராய்ச்சி, அக்கவுண்டன்சி பயிற்சி, தணிக்கை தரவு கண்காணிப்பு, கணக்கியல் அறிவின் முன்னேற்றம், தொழில்முறை மற்றும் அறிவுசார் வளர்ச்சி ஆகியவற்றில் பரஸ்பர ஒத்துழைப்பை ஏற்படுத்த உதவும்.
இந்த ஒப்பந்தம் மூலம் நாடு முழுவதும் நடுத்தர நிலையில் உள்ள ஐசிஏஐ உறுப்பினர்கள், ஒரு நாட்டின் அந்தந்த அமைப்புகளின் முடிவுகள், கொள்கை உருவாக்கத்தில் தாக்கத்தை ஏற்படுத்த முடியும். இரு நாடுகளின் கணக்கியல் துறையில் பின்பற்றப்படும் புதுமையான முறைகள், தொழில் நுட்பங்கள் மற்றும் அறிவை பரஸ்பரம் பகிர்ந்து கொள்வதில் கவனம் செலுத்த முடியும்.
ஐசிஏஐ நெட்வொர்க் 45 நாடுகளில் 69 நகரங்களில் உள்ளது. அன்னிய முதலீட்டை கவர, வெளிநாடுகளில் பின்பற்றப்படும் சிறந்த நடைமுறைகளை இந்தியா பின்பற்ற முடியும். அசர்பைஜான் நாட்டுடனான கூட்டுறவை வலுப்படுத்தி, கணக்கியல் தொழில் சேவைகளை அந்நாட்டுக்கு ஏற்றுமதி செய்ய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753116
(
பாதுகாப்பு அமைச்சகம்
இந்திய ராணுவத்தின் வெற்றி கலாச்சார திருவிழா: கொல்கத்தாவில் செப்டம்பர் 26-ஆம் தேதி துவக்கம்
டிசம்பர் 16, 2021, வங்கதேசத்தின் விடுதலை மற்றும் 1971-ஆம் ஆண்டு போரில் பாகிஸ்தானுக்கு எதிரான இந்தியாவின் வெற்றி ஆகியவற்றின் 50 ஆண்டுகளைக் குறிக்கும் தினமாகும். இந்திய வரலாற்றில் இந்த பிரசித்தி பெற்ற நிகழ்வைப் போற்றும் வகையில் பொன் விழா கொண்டாட்ட நிகழ்ச்சிகள் நாடு முழுவதும் நடைபெற்று வருகின்றன.
போரின்போது இந்தியா மற்றும் வங்கதேசத்திற்கு இடையே நிலவிய கலாச்சார இணைப்பை எடுத்துரைப்பதற்காக வெற்றி கலாச்சார திருவிழாவை கொல்கத்தாவில் செப்டம்பர் 26-29 நடத்த இந்திய ராணுவத்தின் கிழக்கு கட்டுப்பாட்டு மையம் திட்டமிட்டுள்ளது. திரைப்படங்கள், நாடகங்கள், இசை நிகழ்ச்சிகள், வாத்திய நிகழ்ச்சிகள் உள்ளிட்ட ஏராளமான கலாச்சார நிகழ்வுகள் நடைபெறவுள்ளன. 1971-ஆம் ஆண்டு நடைபெற்ற போரில் பங்கேற்ற இந்திய ராணுவத்தின் துணிச்சல்மிக்க வீரர்கள் பற்றி ஏராளமான நிகழ்ச்சிகளின் வாயிலாக இந்தத் திருவிழாவில் எடுத்துரைக்கப்படும்.
கிழக்கு கட்டுப்பாட்டு மையத்தின் தலைமை கட்டுப்பாட்டு அதிகாரி லெப்டினன்ட் ஜெனரல் மனோஜ் பாண்டே, செப்டம்பர் 26-ஆம் தேதி இந்த திருவிழாவைத் துவக்கி வைப்பார். பழங்கால வாகனங்கள், கிழக்கு கட்டுப்பாட்டு மையத்தின் உபகரணங்களும் இதில் இடம்பெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757255
ரசாயனம் மற்றும் உரங்கள் அமைச்சகம்
இந்திய பார்மசூட்டிகல்ஸ் மற்றும் மருத்துவ சாதன தயாரிப்புத் தொழில்களில் முதலீடு செய்ய ஜப்பானிய நிறுவனங்களுக்கு அழைப்பு
`மருத்துவ சாதனங்கள் மற்றும் ஏ.பி.ஐ. துறை: சவால்கள், புதிதாக உருவாகும் வாய்ப்புகள்' என்ற தலைப்பில் நடந்த இணையவழிக் கருத்தரங்கம் 2020 மே 22ஆம் தேதி காலை 11.30 மணிக்கு நடைபெற்றது. கோவிட்-19 சூழலுக்குப் பிந்தைய காலத்தில் இந்தியாவுக்கும், ஜப்பானுக்கும் இடையில் தொழில் மற்றும் வர்த்தக ஒத்துழைப்பு குறித்து இந்த இணையவழிக் கருத்தரங்கம் நடைபெற்றது. டோக்கியோவில் உள்ள இந்தியத் தூதரகம் சார்பில், இந்தியாவின் ரசாயனங்கள் மற்றும் உரங்கள் அமைச்சகத்தின் பார்மசூட்டிகல்ஸ், துறையின் ஒத்துழைப்புடன் இதற்கு ஏற்பாடு செய்யப்பட்டிருந்தது.
பார்மசூட்டிகல்ஸ் வர்த்தகர்கள் சங்கம் மற்றும் ஜப்பான் மருத்துவ சாதனங்கள் சங்கங்களின் சம்மேளனத்தைச் சேர்ந்தவர்கள், கோவிட்-19க்குப் பிந்தைய சூழ்நிலையில் பார்மசூட்டிகல்ஸ், மருத்துவ சாதனங்கள் துறையில் ஏற்படும் சவால்கள் பற்றி விவாதிக்கப்பட்டது. உலக அளவிலான வழங்கல் சங்கிலித் தொடரில் ஏற்படும் தாக்கம் பற்றியும் விவாதிக்கப்பட்டது. வழங்கல் சங்கிலித் தொடரை நிலைப்படுத்த, குறிப்பாக ஏ.பி.ஐ.கள் மற்றும் மருத்துவ சாதனங்கள் துறையில் இதை நிலைப்படுத்த இரு நாடுகளுக்கும் இடையில் எந்த வகையில் ஒத்துழைப்பை உருவாக்கலாம் என ஆலோசனைகள் தெரிவிக்கப்பட்டன. ஏ.பி.ஐ. துறை மற்றும் மருத்துவ சாதனங்கள் துறையில் ஏற்பட்டுள்ள சவால்கள் மற்றும் புதிதாக உருவாகும் வாய்ப்புகள் குறித்து சென்னை ஜெட்ரோ  பிரதிநிதிகளும் கருத்துகளைப் பகிர்ந்து கொண்டனர்.
இந்தியப் பொருளாதாரத்தின் பலம் பற்றியும், தாக்குபிடிக்கும் தன்மை குறித்தும் அமைச்சர்  மோனா கே.சி. காந்தர் கூறினார். கோவிட்-19 நெருக்கடியை எதிர்கொள்வதற்காக இந்திய அரசால் அறிவிக்கப்பட்டுள்ள ஊக்க, சீர்திருத்தத் திட்டத் தொகுப்புகள் பற்றியும், முதலீட்டுச் சூழலை மேம்படுத்துவதற்கு அறிவித்த திட்டங்கள் பற்றியும் அவர் விவரித்தார். இந்தியப் பொருளாதாரத்தின் ஆதாயச் சூழ்நிலைகள், வெளிநாட்டு நேரடி முதலீட்டு சூழல், ஜப்பானுக்கு குறிப்பிட்ட வசதிகள் அளிப்பது பற்றியும் அவர் கூறினார்.
ஜப்பானிய நிறுவனங்கள் நிப்ரோ இந்தியா கார்ப் மற்றும் எய்சய் பார்மசூட்டிகல்ஸ் இந்தியா பிரைவேட் லிமிடெட் பிரதிநிதிகள் தங்களுடைய கருத்துகளை முன்வைத்தனர். `மேக் இன் இந்தியா' திட்டத்தில் தங்களுடைய அனுபவங்களையும் அவர்கள் பகிர்ந்து கொண்டனர்.
(
பிரதமர் அலுவலகம்
2017 தொகுப்பு ஐ.பி.எஸ் பயிற்சி அலுவலர்கள் பிரதமருடன் சந்திப்பு
2017 ஆம் ஆண்டு தொகுப்பினைச் சேர்ந்த சுமார் 100 இந்திய காவல் பணிப் பயிற்சி அலுவலர்கள் பிரதமர் திரு. நரேந்திர மோடியை இன்று சந்தித்துப் பேசினர்.
(பயிற்சி அலுவலர்களுடன் பேசிய பிரதமர், அவர்கள் மேற்கொள்ள உள்ள பல்வேறு பொறுப்புகளில் அர்ப்பணிப்புடனும் சிறப்பாகவும் செயல்பட வேண்டியதன் முக்கியத்துவம் குறித்து எடுத்துரைத்தார்.
பணியின் போது உயிர் இழந்த 33,000 காவல் படையினரின் தியாகத்தை பிரதமர் நினைவுக்கூர்ந்தார்.
சிறந்த நிர்வாகம், ஒழுக்கம் மற்றும் நடத்தை, பெண்களுக்கு அதிகாரமளித்தல், தடய அறிவியல் போன்றவையும் இந்த சந்திப்பின்போது போது விவாதிக்கப்பட்டன.
பாதுகாப்பு அமைச்சகம்
உள்நாட்டில் தயாரிக்கப்பட்ட போர்க்கப்பல் கடற்படையிடம் ஒப்படைப்பு
மும்பையில் உள்ள எம்டிஎல் நிறுவனத்தால் உருவாக்கப்பட்ட போர்க்கப்பல், இந்திய கடற்படையிடம் கடந்த 28ம் தேதி ஒப்படைக்கப்பட்டது.
15 பி திட்டத்தின் கீழ், 4 போர்க்கப்பல்களை, மும்பையில் உள்ள மஸ்கான் டாக்ஸ் லிமிடெட் என்ற கப்பல் கட்டும் நிறுவனம் தயாரிக்க கடந்த 2011ம் ஆண்டு ஒப்பந்தம் கையெழுத்தானது. இதற்கு நாட்டின் முக்கிய நகரங்களான விசாகப்பட்டினம், மர்முகோவா, இம்பால் மற்றும் சூரத் என பெயரிடப்பட்டன.
இதில் 127ஒய் 12704  என்ற கப்பல் தயாரிக்கும் பணி முடிவடைந்து, இந்திய கடற்படையிடம் கடந்த 28ம் தேதி வழங்கப்பட்டது.
இந்த போர்க்கப்பலின் வடிவமைப்பு, இந்திய கடற்படையின் வடிவமைப்பு இயக்குனரகத்தால் உருவாக்கப்பட்டு, மும்பை உள்ள எம்டிஎல் நிறுவனத்தால் தயாரிக்கப்பட்டது.
163 மீட்டர் நீளம் கொண்ட இந்த போர்கப்பல், 30 நாட் வேகத்தில் செல்லும். இந்த கப்பலில் உள்ள 75 சதவீத பொருட்கள் உள்நாட்டில் தயாரிக்கப்பட்டவை.
இந்த கப்பலில் பெங்களூர் பெல் நிறுவனத்தில் தயாரிக்கப்பட்ட தரையிலிருந்து வான் இலக்கை தாக்கும் ஏவுகணைகள், பிரம்மோஸ் ஏவகணைகள், மும்பை எல் அண்ட் டி நிறுவனத்தில் தயாரிக்கப்பட்ட நீர்மூழ்கி கப்பல்களை தாக்கி அழிக்கும் டார்பிடோ ரக ஏவுகணைகளை ஏவும் கருவிகள், ராக்கெட் குண்டுகள் ஏவும் கருவிகள், ஹரித்துவார் பெல் நிறுவனத்தில் தயாரிக்கப்பட்ட 76 எம்.எம் சூப்பர் ரேபிட் பீரங்கிகள் பொருத்தப்பட்டுள்ளன.
சுதந்திர இந்தியாவின் 75வது ஆண்டில், தற்சார்பு இந்தியா கொள்கைப்படி இந்த போர்க்கப்பல் இந்திய கடற்படைக்கு வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768017
பாதுகாப்பு அமைச்சகம்
ஜிஐஎஸ் அடிப்படையிலான தானியங்கு தண்ணீர் விநியோகம் மற்றும் கன்டோன்மென்ட்களில் இ-சாவனி மூலம் சமுதாய கூடங்களின் ஆன்லைன் முன்பதிவு முழுவீச்சில் நடைபெறுகின்றன.
புவியியல் தகவல் அமைப்புக்கள்  அடிப்படையிலான தானியங்கி தண்ணீர் விநியோக அமைப்பு, கன்டோன்மென்ட்களில் வசிப்பவர்களுக்கு தண்ணீர் இணைப்புக்கள் வழங்குவதை நாட்டிலேயே முதன்முறையாக தானியங்குபடுத்தியுள்ளது.
பாதுகாப்பு அமைச்சர் திரு. ராஜ்நாத் சிங்கால் சமீபத்தில் இது தொடங்கப்பட்டு, முழு வீச்சில் செயல்படுத்தப்பட்டு வருகிறது. 'குறைந்தபட்ச அரசு தலையீடு __ அதிகபட்ச ஆளுகை' என்ற கருத்தை அடிப்படையாகக் கொண்ட இந்த அமைப்பு, விண்ணப்பதாரர்களுக்கு குடிநீர் இணைப்பு வழங்குவதில் தனிமனித தலையீடு இல்லாததால், பிரபலமடைந்து வருகிறது.
பயனருக்கு நட்பான முறையில் முற்றிலும் தானியங்காக செயல்படும் இந்த அமைப்பு, கன்டோன்மென்ட் வரைபடத்தில் நீர் வழங்கல் இணைப்பின் இருப்பிடத்தை மக்கள் அடையாளம் காண அனுமதிக்கிறது. அருகிலுள்ள தண்ணீர் குழாயைத் இந்த அமைப்பு தானாகவே தீர்மானிப்பதோடு, குழாயிலிருந்து இணைப்பை வழங்குவதற்கான சாத்தியத்தையும் சரிபார்க்கிறது. தொலைவு மற்றும் செலுத்த வேண்டிய மொத்த தொகை ஆகியவை வீட்டின் இருப்பிடத்தின் அடிப்படையில் தீர்மானிக்கப்படுகிறது.
இணைக்கப்பட்ட கட்டண நுழைவாயிலைப் பயன்படுத்தி விண்ணப்பதாரர் தண்ணீர் இணைப்புக் கட்டணங்களை உடனடியாகச் செலுத்தலாம். இந்த அமைப்பு தானாகவே தண்ணீர் இணைப்பு அனுமதி கடிதத்தை உருவாக்குகிறது. இதன் மூலம் மனித தலையீடு இல்லாமல் சேவையை தடையின்றி தொடக்கம் முதல் இறுதி வரை வழங்கலாம்.
தானியங்கு சமூகக் கூடம் முன்பதிவு என்பது இ-சாவனி போர்ட்டலின் கீழ் உள்ள ஒரு ஆன்லைன் அமைப்பாகும். கன்டோன்மென்ட் அதிகாரிகளின் தலையீடு இல்லாமல், கன்டோன்மென்ட்களில் வசிப்பவர்கள் சமுதாயக் கூடத்தை இணைய பதிவு செய்ய இந்த அமைப்பு உதவுகிறது.
கன்டோன்மென்ட் குடியிருப்பாளர்கள், கிடைக்கக்கூடிய தேதியைத் தேர்ந்தெடுத்து, ஆன்லைனில் பணம் செலுத்துவதன் மூலம் முன்பதிவு உறுதிப்படுத்தல் கடிதத்தை உருவாக்கலாம். https://echhawani.gov.in என்பது இதன் முகவரி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1789960
சுற்றுச்சூழல் மற்றும் வனத்துறை அமைச்சகம்
அயோத்தியின் ராம் கீ பைய்டில், நடைபெறும் சர்வதேச யோகா தின நிகழ்ச்சிக்கு மத்திய சுற்றுச்சூழல், வனம் மற்றும் பருவநிலை மாற்றத்துக்கான அமைச்சர் திரு.பூபேந்திர யாதவ் தலைமை வகிக்கிறார்
8-வது சர்வதேச யோகா தினத்தையொட்டி, கர்நாடகாவின் மைசூரு அரண்மனையில் நடைபெறும் யோகா நிகழ்ச்சிகளுக்கு பிரதமர் திரு.நரேந்திர மோடி தலைமை வகிக்கிறார். பிரதமரின் உரை டிடி நேஷனல் மற்றும் டிடியின் பிற அலைவரிசைகளிலும் காலை 6.40 மணியிலிருந்து 7.00 மணி வரை நேரடியாக ஒளிபரப்பாகவுள்ளது.
“75-வது ஆண்டு சுதந்திர தின அமிர்தப் பெருவிழா”வின் ஒருபகுதியாக, 75 முக்கிய இடங்களில் 8-வது சர்வதேச யோகா தினக்கொண்டாட்டங்கள் நடைபெறுகின்றன. அதன்ஒரு பகுதியாக, அயோத்தியின் ராம் கீ பைய்டிலும் யோகா நிகழ்ச்சி நடைபெறுகிறது.
மத்திய சுற்றுச்சூழல், வனம் மற்றும் பருவநிலை மாற்றத்துக்கான அமைச்சர் திரு.பூபேந்திர யாதவ், அயோத்தியாவில் நாளை நடைபெறும் நிகழ்ச்சிக்கு தலைமை தாங்குகிறார். உத்தரப்பிரதேச மாநில துணைமுதல்வர் திரு.கேஷவ் பிரசாத் மவுரியாவும் இந்நிகழ்ச்சியில் கலந்து கொள்கிறார்.
சர்வதேச யோகா தினம் 75 முக்கிய இடங்களை பிரதிநிதித்துவப்படுத்துவதுடன், 'இந்தியா மீதான உலகளாவிய பார்வை'யை மையப்படுத்துவதாகவும் அமையும்.
முதல் சர்வதேச யோகா தினம் 2015-ம் ஆண்டு ஜூன் 21 முதல் கொண்டாடப்பட்டு வருகிறது. சர்வதேச யோகா தினக் கொண்டாட்டத்துக்கான தீர்மானத்துக்கு, 2014 டிசம்பரில் ஐக்கிய நாடுகள் சபை ஒப்புதல் வழங்கியது. 2015-ம் ஆண்டு முதல் சர்வதேச யோகா தினம் உலகம் முழுவதும் கடைப்பிடிக்கப்பட்டு வருகிறது.